
1.  De  Vobtumni  et  Consi  aedibus  Aventinensibus. 

SCBTPSIT  HeNBICUS  IoEDAN. 

Vestrum  est,  qui  Romae  Instituti  Germanici  partes  naviter  tuemini,  terrae  illius 
frugiferae  felicis  proventus  continua  cura  observare,  nos,  qui  domi  vestris  rebus  favemus,  lioc 
agimus,  ut  quodcumque  litterae  antiquae  ad  suscitandam  populi  Romani  imaginem  contineant, 
ea  sedulo  collecta  in  lucem  protrahamus,  neu  patiamur  vel  minima  per  dispersionem  perire  vel 
sordibus  obscurari,  neque  vero  vos  praeterit  non  unius  lioc  esse  aetatis  paucorum  ve  hominum, 
scilicet  post  magnum  Mebuhrium,  cuius  nomen  publicis  nuper  incisum  notis  Romae  manet 
semperque  manebit,  per  annos  iam  quinquaginta  arx  vostra  Capitolina  non  solum  eorum  studiorum, 
quibus  veterum  populorum  historia  universa  inlustratur,  praesidium  fuit,  verum  etiam  humani- 
tatis quae  vocamus  studiorum,  quibus  patria  nostra  praepollet,  insigne  decus  et  quasi  lumen 
clarissimum,  ob  quam  rem  huius  almae  universitatis  concilium  professorum  decrevit  festi  diei, 
quem  vos  celebratis,  sollemnitatem  non  solum  votis,  quibus  omnia  laeta  vobis  futura  auguramur, 
nuncupatis  prosequi,  verum  etiam  vel  tantillum  ad  communis  vostrum  nostrumque  operis 
summam  contribuere:  ut  publico  documento  patefiat,  ad  ultimos  usque  imperii  Germanici  fines 
huius  diei  laetitiam  coniunctam  esse  eum  gravitate  studiorum  felicitatis  nostrae  gloriaeque  parente. 

Est  autem  quo  videamur  et  vostris  studiis  inservire  et  nostrae  dignitati  consulere, 
nam  cum  quae  ad  historiam  monumentorum  urbis  Romae  pertineant  doctorum  multorum  dili- 
gentia tam  insigni  collecta  sint,  pauca  ut  nobis  relicta  videantur  esse,  quibus  illorum  thesauros 
cumulare  concessum  sit,  tamen  nescio  qui  factum  sit,  ut  testimonia  quaedam  gravissima  quaeque 
quasi  omnium  oculis  subiecta  sunt,  prorsus  neglecta  iaceant  usque  ad  hunc  diem,  sunt  autem 
eius  maxime  generis  quod  pertinet  ad  instaurandam  aedium  sacrarum  usque  ad  mortem  impera- 
toris Augusti  factarum  historiam,  eorum  cum  unum  alterumve  alio  tempore  in  eam  sedem, 
unde  avulsa  sunt,  restituerimus,  per  hanc  quoque  scribendi  opportunitatem  aliquod  indicare  nobis 
proposuimus  quod  paene  mirifico  casu  adhuc  delitescit,  scilicet  apud  Festum  haec  extant  in 
volgus  quidem  nota,  verum  ad  eam  quam  dixi  historiam  condendam  a nemine  adhibita  (p.  209 
Miilleriani  exempli):  picta  quae  nunc  toga  dicitur,  purpurea  ante  vocitata  est,  eaque  erat  sine 
pictura,  eius  rei  argumentum  est  pictura  in  aede  Vertumni  et  Consi  quorum  in  altera  M.  Fuimus 

Flaccus  in  altera  T.  Papirius  Cursor  tnumphantes  ita  picti  sunt  e.  q.  s.  glossae  initium  usque 
ad  illa  sine  picturae  epitomator  transcripsit:  in  ceteris  deperdito  veteris  codicis  quaterni one 
decimo  nunc  fere  Ursini  exemplo  standum  est.  nec  sane  praeter  Titi  praenomen  substitutum  pro 
Luci,  quod  requiri  ipse  Ursinus  agnovit,  ulla  videntur  in  apographum  vitia  graviora  aut  inter- 
polamenta  inlata  esse,  iam  primum  imperatores  illos  fuisse  M.  Fulvium  Q.  f.  M.  n.  Flaccuni 
qui  a.  490  de  Volsiniensibus  triumphavit  et  L.  Papirium  L.  f.  Sp.  n.  Cursorem  qui  de  Samni- 
tibus a.  461,  de  Tarentinis,  Samnitibus,  Lucanis,  Bruttiis  a.  482,  et  Monunsenus  noster  libri  de 
iure  publico  Romano  t.  I p.  394  ed.  ait.  significavit  et  ultro  apparet,  nam  ne  aut  de  M.  Fulvio 
Flacco  eo  qui  a.  631  triumphum  egit  cogitemus,  satis  cautum  est  eo  quod  uterque  imperator 

dicitur  antiquo  vestis  triumphalis  habitu  pictus  esse;  de  Cursore  illo  vetere  qui  per  annos  430. 

435.  445  triumphos  continuaverit  quo  minus  cogitemus,  sane  quid  obstet  non  invenio,  sed  hac 
ipsa  nostra  de  templis  imo  eodemque  tempore  conditis  disquisitione  speramus  fore  ut  abunde 

cautum  sit.  ac  de  his  quidem  aedibus  sacris  quod  praeter  hunc  Festi  locum  et  kalendaria  omnis 
memoria  evanuit  non  mirum  est:  periit  enim  annalium  Livianorum  ea  pars,  in  qua  de  eis 
relatum  fuisse  non  est  quod  dubitemus,  simili  casu  aedis  Pali  deae  a M.  Atilio  Regulo  a,  487 
votae  neque  multo  post  ut  videtur  factae  notitiam  testimoniis  admodum  obscuris  ad  nos  propa- 
gatam esse  nuper  Ephemeridis  epigrapliicae  t,  I p.  231  demonstravi,  addere  debebam  Ovidium 
solum  innuere  Fastorum  VI  625  Summano  per  bella  cum  Pyrrho  gesta  aedem  factam  esse: 
nam  cum  reddita  templa  dicit  minime  voluit  refectam  aedem  significare,  sat  certa  igitur 
coniectura  videmur  nobis  stabilisse  pictos  esse  Valerium  Flaccum  Cursoremque  Papirium  habitu 
triumphantium  in  aedibus  quas  post  actos  triumphos  ipsi  de  manibiis  faciendas  curaverint, 

sed  kalendariorum  de  aedibus  Consi  et  Vortumni  memoriam  recolamus,  ac  de  illa  quidem 
ad  d.  21  Aug.  liaec  ascripta  sunt:  Conso  in  Aventino  sacrificium  (Vall.),  ad  d.  12  Dec.: 
Conso  in  Aventin(o)  (Amit.)  — est  autem  ille  dies  Consualium  primorum,  hic  a Consualibus 
alteris  quae  die  15  Dec.  fiebant  duobus  diebus  interiectis  distat  — , de  hac  ad  d.  13  Aug.  solum 
talia  exhibentur:  Vorlumno  in  Aventino  (Amit.  et  Allifani  fragmentum  nuper  repertum  Eph. 
ep.  III,  85);  Vortumno  in  loreto  maiore  (Vall.).  docui  nuper  Ephemeridis  citatae  t.  III  p.  62  sq. 
kalendariorum  auctores  sermonis  proprietatem  ea  constantia  servasse,  ut  quod  in  Aventino  Conso 
factum  esse  testentur,  ad  sacrificium  in  circo  factum  ad  aram  dei  notam  nullis  machinis  possit 
revocari,  contra  Vortumno  quod  testentur  in  Aventino  et  in  loreto  maiore  factum  esse,  id  ne 
posse  quidem  de  diversis  locis  intellegi:  loretum  enim  sive  lauretum  in  Aventino  extitisse  constat, 
duo  autem  Vortumni  templa  in  Aventino  si  fuissent,  sane  alterum  vici  in  quo  situm  esset 
nomine  alterum  regione  nuncupatis  quasi  per  ambages  significata  essent,  id  quod  apparet 
auctores  kalendariorum  pontificiae  loquendi  severitatis  sequaces  sedulo  vitasse.  Vortumni  igitur 
aedes  Aventinensis  a M.  Fulvio  Flacco  a,  490  vota  nec  multo  post  d.  13  Aug.  de  manibiis 
facta  est.  — at  dies  natalis  Consi  Aventinensis  utrum  fuerit  ipse  priorum  Consualium  dies  an 
alter  ille  qui  secundis  praecedit  posse  dubitari  video:  ego  ita  censeo.  Consualia  quoniam  anti- 
quitus facta  sunt  ad  aram  dei  quae  fuit  in  circo,  nulla  sacri  liuic  deo  die  12  Dec.  facti  ratio 
nobis  quidem  apparet  nisi  quod  is  fuerit  natalis  templi  a,  C.  Papirio  Cursore  a.  461  aut  482 
votae  nec  multo  post  factae.  — quare  hunc  diem  natalem  esse  templi  Aventinensis  probabiliter 

statuere  nobis  videmur,  quodsi  Festus  eo  perversitatis  prodisse  iudicari  posset  ut  binorum  tem- 
plorum binorumque  imperatorum  nomina  figurato  et  in  tali  narratione  inepto  genere  dicendi  ita 
invertisset,  ut  quam  secundo  loco  nominaret  aedem  ad  eam  quod  primo  loco  succederet  nomen 
imperatoris  pertinere  vellet,  huius  disputationis  fundamenta  aliquatenus  labarentur:  sed  non 
vereor  ne  quis  talia  sumat  praeter  necessitatem,  illud  quaeri  poterit,  cur  Festus  aedem  Vortunmi 
et  Consi  singulariter  dixerit  aedes  duas  his  numinibus  a diversis  hominibus  diversis  temporibus 
et  votas  et  factas  quasque  binas  esse  ipse  testatus  sit  alteram  ab  altera  certis  vocabulis  discer- 
nendo. nam  in  hoc  quoque  proprietatis,  quam  supra  tetigi,  genere  antiqui  scriptores  perspicuitatis 
leges  ita  non  neglexerunt,  ut  Vitruvi  verba  quae  sunt  libro  EI  2,  3 in  aede  Iovis  et  Fauni 
luculenter  aperiant  rem  scitu  perdignam,  Faunum  in  insula  cum  magno  Iove  uno  sub  tecto 
quasi  eius  familiarem  esse  cultum  (v.  quae  dixi  in  Comment.  phil.  in  lion.  Mommseni  p.  362). 
qua  propter  ex  illis  Festi  ne  hoc  quidem  ratione  certa  effeceris,  quod  suapte  natura  commendari 
non  nemini  videatur,  Fulvium  Flaccum  aedem  Vortunmi  aedi  Consi  a Papirio  Cursore  in  Aven- 
tino factae  vicinam  ac  prisco  ut  utar  vocabulo  paene  attibernalem  esse  voluisse  in  laureto  illo 
quod  fueritne  etiam  tunc  silva  laurea  an  excisis  arboribus  coaedificatum  sit  ignoramus  (v.  Topogr. 
mea  t.  I 1 p.  519).  restat  igitur  ut  aut  Festum  vitiose  illa  in  aede  post  coniunctionem  non 
iterasse  arbitremur  aut  iterationem  incuria  eius  qui  codicem  quive  apographum  perditi  quater- 
nionis  exaravit  perisse. 

Praeterea  videtis  ex  his  quae  exposuimus  non  nihil  incrementi  adferri  ad  historiam 
tam  picturae  quam  religionum  aevi  illius  misere  mancam  aliqua  tenus  sarciendam,  et  enim 
Fabium  pictorem  Salutis  aedem  pinxisse  a.  450,  Valerium  Messallam  in  latere  Curiae  — hoc 
est  secundum  viam  quae  a foro  ad  Esquilias  tendebat  — tabulam  proelii  cum  Carthaginiensibus 
et  Hierone  rege  facti  exposuisse  a.  490  testis  est  Plinius  naturae  historiarum  XXXV  19  ss.: 
in  aede  vetere  Aesculapii  quae  usque  ad  Varronis  tempora  superstes  fuit  pictura  visebatur 
proelium  nescio  quod  exhibens  adscriptis  proeliantium  nominibus,  si  quidem  ferentariorum  nomen 
ascriptum  se  legisse  prodidit  Varro  de  lingua  latina  VII  57.  quod  genus  picturarum  aliquam 
umbram  superesse  in  tectorio  sepulcri  Eomae  circa  Sullae  Mariique  aetatem  extrueti,  in  quo 

foedus  in  ipso  arcis  hostium  conspectu  ictum  compareat,  nuper  innotuit  (v.  Comment  citatae 

p.  358  sq.).  denique  eiusdem  generis  fuit  picta  a,  538  in  aede  Libertatis  Aventinensi  epulatio 

volonum  a Sempronio  Graccho  manu  missorum  teste  Livio  XXIV  16.  his  igitur  exemplis  acce- 

dunt picti  in  aedibus  Aventinensibus  saeculo  quinto  exeunte  imperatorum  duorum  triumphi 
pictique  ni  fallor  ita,  ut  pompae  aedificiorumque  urbis  imago  quamvis  rudi  artificio  facta  in 
parietibus  cellarum  explicaretur,  cuius  artificii  indolem  siquis  ad  opera  anaglypha  eiusdem  generis 
longe  inferiore  tempore  facta  informaverit,  non  vereor  ne  cupidius  iudicaverit.  illud  contendo  his 
similia  potuisse  ea  aetate  pingi  neque  veri  esse  simile  imperatores  illos  solos  in  aedibus  ab 
ipsis  factis  esse  pictos  habitu  triumphantium:  triumphatorem  enim  in  curru  consistere  decet, 
currum  autem  qui  pingeret  non  potuisse  non  et  pompam  et  viam  pompae  adumbrare  nescio  an 
consentaneum  sit.  — sed  ad  religionum  populi  Romani  historiam  supplendam,  qui  fructus  ex 
hac  disputatione  redundet  facilius  intellegetur,  si  aedium  sacrarum  quinto  urbis  saeculo  factarum 
elenchum  infra  ascripsero,  hoc  est  elenchi  omnium  quotquot  ante  mortem  divi  Augusti  factae 


6 


sint,  in  quo  condendo  versor,  partem  detractis  testimoniis,  praeterea  scito  lioc  loco  me  annos 
dedicatarum  aedium  adnotasse,  ubi  de  eis  nihil  proditum  est,  votarum,  aedes  igitur  factae  votaeve 
a 450  Concordiae  452  Saluti  458  Bellonae  459  Veneri  460  Victoriae  462  Aesculapio  inter 
aa.  473  et  480  Summano  482  (aut  461)  Conso  486  Telluri  487  Pali  490  Vortumno 
494  Iano  495  Tempestatibus  497  Spei,  casu  igitur  factum  dixeritis,  ut  imperatores  Romani 
his  potissimum  numinibus  illa  aetate  vota  fecerint  interque  ea  Consum  Tellurem  Palem  Tor- 
tuum um  artissima  illos  religionum  societate  coniunctos  continuata  paene  per  annos  decem  vene- 
ratione celebraverint?  immo  sponte  intellegetis  quam  maxime  hoc  pertinere  ad  indolem  priscam 
tam  divinarum  quam  humanarum  quae  tum  fuerint  rerum  populi  Romani  agnoscendam,  scilicet 
praeter  Saturni  et  matris  Matutae  antiquissima  templa  praeterque  Opis  in  Capitolio  Feroniae  in 
Campo  Florae  in  Quirinali,  quae  non  sine  causa  sexto  saeculo  antiquiora  habemus  — nec 
morabimur  Faunum  Io  vi  sociatum  in  insula  — equidem  non  novi,  quae  post  quintum  saeculum 
cultui  deorum  dearum  ve  rei  rusticae  aut  pastoralis  patronorum  publice  dicata  sint,  ne  multa: 
mirifice  hoc  concinit  rerum  conversioni  omnium  versus  quinti  saeculi  finem  factae,  post  quam 
altiores  urbs  Roma  spiritus  duxit. 

Et  haec  dum  scribimus  eorum  virorum,  quos  abstulit  mors,  pia  grataque  hoc  die  festo 
memoria  redit,  quorum  otia,  sive  malis  negotia  Capitolina  dicere,  his  rebus  mirum  quantum  pro- 
fuere. inter  quos  duo  sunt  nostri  populares,  quorum  nomina  et  Instituti  laudibus  et  memoriae 
studiorum  in  topographia  urbis  Romae  conlocatorum  insolubili  vinculo  inserta  sunt:  Christianum 
Iosiam  Bunsenum  dico  et  Eduardum  (ier bardum,  sed  hi  dum  Romae  haec  studia  miro  fervore 
amplectuntur,  fuit  qui  eas  partes,  quas  initio  huius  commenti  dixi  nobis,  qui  in  Germania  eisdem 
studiis  incumbimus,  esse  explendas,  tam  praeclare  explevit,  ut  et  de  vestris  nostrisque  rebus 
optime  meritus  esse  praedicari  debeat  et  conlegarmn  nostrorum  natione  Italorum,  quorum  circa 
res  antiquas  labores  laetissimo  eventu  effloruerunt,  praeconio  nunc  quoque  concelebretur:  Wil- 
helmus  Adolphus  Becker.  quodsi  magno  operi  a Niebuhrio  incepto  per  annos  quinquaginta 
proximos  producendo  non  defuerint,  qui  ad  horum,  quos  honoris  causa,  nominavi,  exemplar  pro- 
perent, saecularibus  vostris  omnia  laeta  augurari  iam  nunc  concessum  est. 

Restat  quod  felix  faustumque  salutareque  vobis  sit,  ut  et  Genius  loci,  in  quo  consistitis, 
quem  magni  Iovis  esse  genium  nuper  cognovimus,  et  vero  Genius  populi  Romani,  cuius  hospitio 
et  amicitia  Ruimini,  ne  unquam  desinant  propitio  numine  vobis  adnuere,  ut  sinceris  ferventibusque 
animis  conprecemur. 


II.  N OYAE  OBSERVATIONES  DE  TITULO  GrUTERIANO  337. 
scripsit  Ludovicus  Friedlaender. 


Nuperrime  omnes,  qui  in  ludis  circensibus  describendis  operam  posuerunt,  titulus  Cle- 
mentis aurigae  advertit,  a Comitissa  Ersilia  Lovatella,  Instituti  archaeologici  sodali  honoraria, 
editus  et  enarratus.  Cujus  dissertatio  (Bull.  dei la  commissione  archeol.  communale  di  Roma, 
VI  1878  p.  164 — 176)  non  tantum  in  sexus  honorem  tegitur:  omnia  enim  ibi  singularem 
antiquitatis  Romanae  et  rei  epigraphicae  ostendunt  scientiam.  Unum  est  quod  a femina  clarissima 
minus  recte  intellectum  esse  putem:  videlicet  1.  16  non  PRAEMISSus  legendum  esse  censeo, 
sed  PRAEMISSit,  eodem  sensu  quo  praemisit  et  vicit  in  titulo  Muratoriano  624,1 b legitur  et  in  titulo 
Dioclis  (Gruter  337  = AVilmanns  Ex.  Inscr.  2601)  certa  ni  fallor  conjectura  a me  restitutum 
est  (Darst.  a,  d.  Sittengescli.  Roms  II3  498).  Etenim  S vocalibus  longis  subjecta  non  modo 
Vergili  aetate  geminata  est  (quod  testatur  Quintilianus  I 20,7),  sed  eam  scripturam  ne  posterioribus 
quidem  temporibus  raram  fuisse  crediderim:  qua  de  re  cf.  Corssen  Auspr.  u.  Vocalism.  I2  p.  282  s. 
Nimirum  si  Clemens  a ceteris  victoriae  competitoribus  praemissus  vicit,  id  ei  honori  duci  non 
potuit:  contra  ea  victoria  commemoratione  ante  omnes  alias  digna  visa  est,  quam  ceteris  prae- 
missis reportavit.  Hoc,  autem  genus  victoriae  rarum  fuisse  et  per  se  patet  et  confirmatur’  titulo 
Dioclis  (cf.  quae  dixi  Darstell.  a,  d.  Sittengesch.  Roms  H3  498):  minime  igitur  mirum  est,  quod 
semel  tantum  ita  vicit  Clemens. 

Hoc  titulo  etiam  id  lucrifacimus,  quod  jam  nonnulla  quae  in  titulo  Dioclis  exciderunt, 
restitui  possint,  et  quae  adhuc  obscura  fuerunt,  intellegi. 

Ac  primum  didicimus  in  titulis  aurigarum  ostio  mitti  idem  significare  atque  certamini 
circensi  inter  esse.  Apparet  igitur,  ut  jam  Ersilia  Lovatella  observavit,  quomodo  in  titulo  Dioclis 
explicandum  siti.  6:  missus  ostio  IIII.  CCLVII;  quod  me  in  errorem  induxit;  nam  Bianconium 
secutus  ostio  quarto  legendum  esse  credidi.  Nunc  videmus  in  lapide  fuisse:  HH.  CCLVII  i.  e. 
quater  milies  ducenties  quinquagies  septies. 

Huic  autem  numero  certaminum,  quibus  Clemens  interfuit,  necessario  addendus  erat 
numerus  victoriarum.  Eas  fuisse  scimus  1462.  Ac  vides  hujus  summae  numeros  extremos 
superesse  in  1.  7:  C. LXII.  Certo  igitur  certius  est,  initium  1.  7 supplendum  esse  hoc  modo: 
vicit  oo  CCC]  C.  Lxn. 

Sin  autem  4257  certaminibus  Clemens  interfuit,  rationem  non  constare  efficitur,  quam 
ego  inivi  1.  1.  p.  497,  ubi  ex  computatione  certaminum  quae  1.  8 recensentur,  coegi  summam  5251. 
Qui  error  procul  dubio  inde  natus  est,  quod  1000  certamina,  quibus  ad  honorem  venit  Diocles, 
seorsim  putanda  esse  putavi:  contra  quin  hic  numerus  miliarius  summa  omnium  victoriarum 
(1462)  jam  contineatur,  nunc  non  potest  dubitari.  Quid  significet  ad  honorem  venire,  etiam 

nunc  ignoramus.  Sin  autem  de  summa  a me  subducta  (5251)  mille  deducimus,  computatio 
efficit  4251  quod  ad  summam  1.  7 positam  4257  proxime  accedit.  Facile  autem  alterutro  loco 
sexis  errore  omitti  aut  addi  potuit. 

Denique  nunc  in  aperto  est,  quomodo  supplendum  et  intellegendum  sit  initium  1.  10. 
Nam  et  lioc  ex  Clementis  titulo  comperimus,  in  titulis  honorariis  aurigarum  indicatum  esse, 
quem  quaestum  retulerint.  Restituemus  igitur  hoc  modo : Retulit  (vel  Omnino  retulit)  quaestj  uni 
HS  | CCCLVIlTj.  LXIII.  CXN.  i.  e.  35,863,120.  Quae  summa  nequaquam  pro  nimia  habenda 
est,  quippe  quae  1462  victoriis  coacta  sit,  siquidem  Clemens  47  victoriis  quaestum  retulit 
HS  1,558,346.  Imnio  pro  numero  victoriarum  longe  minorem  quaestum  retulit  Diocles  quam 
Clemens.  Nam  ille  quater  et  vicies  fere  tanto  amplius  pecuniae  confecit  quam  hic:  victorias 
reportavit  fere  semel  et  vicies  tanto  plures.  Praemia  autem  pro  difficultate  certaminum  valde 
diversa  fuisse  notum  est:  v.  quae  de  praemiis  majoribus  dixi  1.  1.  p.  486,  495  s.,  502. 


Haec  scripsi  Decembri  anni  superioris.  Cum  jam  in  eo  esset,  ut  prelo  traderentur,  ad 
me  adlata  sunt,  quae  de  titulis  Crescentis  et  Dioclis  scripserunt  Otto  Hirschfeld  (Arehaeol.  epigrapli. 
Mitth.  II  188  adn.)  et  Theodorus  Mommsen  (Ephem.  epigr.  IV  p.  247 — 252).  Nunc  cum  mihi 
aliis  negotiis  distracto  rem  retractare  non  vacet,  ea  tantum  tangam  de  quibus  uterque  v.  d.  aliter 
existimavit  atque  ego.  In  Crescentis  titulo  1.  16  Mommsen  legit  praemiss(u),  quod  eodem  sensu 
intellegi  voluit  quo  ego  praemissit.  In  titulo  Dioclis  autem  1.  7 (de  cujus  supplemento  Hirschfeld 
mecum  consentit)  hoc  modo  restituit  Mommsen:  [pedibus  ad  quadri\g(am)  LXI1 , a pompa  CX. 
Quod  mihi  propter  eas  causas,  quas  supra  indicavi  non  probatur.  Etiam  1.  6 Hirschfeldium  verba 
summa  quadriga  (collato  tit.  "Wilmanns  2599,  16)  recte  explicuisse  puto:  (summa  summarum) 
quadriga  agitavit  annis  XXIIH;  non  Momm senum,  qui  summam  rudem  comparans  his  verbis 
significari  Dioclem  putat. 

In  computatione  victoriarum  etiam  Mommsen  certamina  quibus  ad  honorem  venit 
Diocles  in  reliquis  comprehensa  esse  putat;  sed  quod  ad  honorem  venire  00  idem  esse  dicit  atque 
mille  palmas  complere  sive  ad  honorem  miliarii  venire,  id  probari  non  potest  propter  tit.  Orell.  2594, 
ubi  legitur:  ad  honore  veni  CCCLIIII.  Ingeniose  Mommsen  explicuit  ad  albatum  vicit:  i.  e.  ab 
albato  solo  victus  est  (vel  fortasse  hoc  modo  ea  certamina  indicantur,  in  quibus  ambiguum 
mansit,  uter  vicerit).  Num  autem  certamina  bigarum  1.  10  enumerata  revera  pro  sex  illis 
habenda  sint,  quae  summae  4257  desunt,  id  nunc  in  medio  relinquam.  Ceterum  recte  observavit 
Hirschfeld,  titulum  post  146  positum  esse.  De  reliquis  alio  loco  dicam. 

III.  De  Cn.  Manlii  consulis  itinere  ex  Pamphylia  in  Galatiam  facto. 

scripsit  Gusta yus  Hirschfeld. 

Cn.  Manlius  cum  L.  Scipioni  consuli  victoria  ad  Magnesiam  reportata  a.  u.  565  vere 
successerit,  et  exercitum  Romanum  Ephesi  a Scipione  acceptum  et  quae  Pergamena  sibi  ad- 
iunxerat  auxilia  contra  Gallos  Antiochi  modo  victi  socios  dirigere  orsus  est  (Liv.  XXXVIII  12 
cf.  Polyb.  XXTT  16).  Sed  recta  via  quae  septem  diebus  Epheso  Apameam  (Polyb.  XXTI  24. 
Liv.  XXXV 111  37  cf.  Xenopb.  Anab.  I 2,  5 sqq.),  quinque  vel  sex  inde  ad  Gallorum  fines  per- 
ducit prorsus  neglecta  consul  longis  itineris  ambagibus  Cariam,  Cibyratin,  Lyciam  vel  potius 
Milyada  petiit  sola  ut  videtur  praedandi  caussa  permotus.  Ita  diebus  minimum  viginti  quatuor 
consumtis  haud  procul  a Pamphyliae  finibus  — ut  hic  mittam  priorem  istam  itineris  partem  — 
Isiondensium  legati  quorum  arx  urbe  capta  eo  temporis  momento  a Ter m esse n sibus  obsidione 
premeretur  auxilium  consulis  imploraturi  obvenere.  Volenti  consuli  ut  ait  Livius  (XXXVTU  15 
cf.  Polyb.  XXH  18)  caussa  in  Pamphyliam  divertendi  oblata  est:  adveniens  obsidione  Ision- 
d enses  exemit,  Termesso  pacem  dedit,  item  Aspendiis  ceterisque  P amphy  lia  e populis,  ex 
Pamphylia  rediens  ad  fluvium  Taurum  primo  die,  postero  ad  Xylinen  quam  vocant  comen 
posuit  castra . profectus  inde  continentibus  itineribus  ad  Cormasa  urbem  pervenit;  Darsa 
proxima  urbs  erat  . . . progredienti  praeter  paludes  legati  ab  Lysino  e dedentes  civitatem 
venerunt,  inde  in  agrum  S a g alassenum  uberem  fertilemque  omni  genere  frugum  ventum  est. 
Incolarum  pertinacia  armorum  vi  fracta  quamquam  urbem  in  abscondito  montium  angulo  sitam 
non  tetigit  Cn.  Manlius  progresssus  inde  ad  Obrimae  fontes  ad  vicum  quem  Aporidos  comen 
vocant  posuit  castra,  eo  Seleucus  ab  Apamea  postero  die  venit,  aegros  inde  et  inutilia  impedi- 
menta cum  Apameam  dimisisset  ducibus  itinerum  ab  Seleuco  acceptis  profectus  eo  die  in  Metro- 
politanum campum , postero  die  Dinias  Phrygiae  processit,  inde  Synnada  venit  e.  q.  s. 

Quibus  ex  urbibus  cum  de  Aspendi  Sagalassi  Apameae  situ  inter  omnes  satis 
constet,  Synnada  nuperrime  reperta  sint  (vid.  revue  archeol.  1876  tom.  XXXI  pag.  190  sqq.), 
reliquae  adhuc  non  innotuerunt  ita  ut  consulis  iter  debito  obscurius  manserit,  quod  ad 
ilustrandum  et  explicandum  illarum  regionum  naturam  ruinas  locorum  denique  nomina  hodierna 
consulere  oportet,  sunt  autem  praesto  mihi  praeter  tabulas  Asiae  geographicas  in  publicum  editas1) 
cum  mea  et  Eggerti  mei  diaria  a.  1874  in  illis  partibus  scripta  tum  quam  H.  Kieperti  amicitia 


1)  Inprimis  dico  magnam  H.  Kieperti  tabulam  a.  1844  sex  foliis  publici  iuris  factam  ad  quam  et  lectores  relegatos 
volo:  qua  vel  maiorem  et  pleniorem  hoc  ipso  anno  in  lucem  prodituram  esse  speramus.  — Quae  ~W addingtonius  scripsit  sur 
la  campagne  de  Manlius  in  Mtlanges  de  Numismatique  et  de  Philologie  inspicere  non  licuit. 

accepi  tabula  secundum  mea  et  Augusti  Schoenbornii  praecipue  itinera  manu  picta,  quae  nominibus 
adhuc  ignoratis  abundat,  favetque  in  illis  provinciis  geographiae  antiquae  studiis,  quod  tot 
Graecorum  vel  minimorum  locorum  nomina  leviter  tantum  immutata  etiamnunc  in  ore  hominum 
et  in  usu  communi  servantur1). 

Consuli  autem  ex  Pamphylia  in  Galatiam  festinanti  duas  tantum  vias  natura  reliquit: 
aut  occidentem  versus  per.. angustias  Termessenses  (rd  Xirsrd  apud  Strabonem  p.  631,  666 
manetque  hodie  nomen  vico  Istenaz ) redire  et  inde  ea  via  progrediri  licuit,  quam  prius  Alexander 
ingressus  erat  si  fides  Arriani  descriptionibus  (I  27  sqq.)  admodum  imperfectis  — ne  quid 
gravius  de  iis  statuam  — ; aut  per  angustias  Pamphyliae  septentrionales  exercitum  in 
Sagalassiorum  fines  quos  mox  intrat  ducere  potuit,  quam  rectissimam  viam  a Cn.  Manlio  electam 
esse  et  per  se  patet  et  luculenter  probari  potest:  nam  quasi  in  portis  angustiarum  illarum 
mons  et  castellum  ut  videtur  (v.  C.  Ritter  Erdkunde  IX  2 pag.  666)  a Schoenbornio  altero 
itinere  a.  1852  sub  monte  Katrandagh  tabulae  editae  reperta  sunt,  quibus  nunc  nomen  Eksily 
inditum  est  antiquam  originem  satis  redolens:  et  est  sane  Xyline  ista  come  ad  quam  consul 
ab  Aspendo  ut  videtur  XXXX  fere  milibus  distante  profectus  altero  die  pervenit,  quae  cum 
ita  sint,  Taurus  fluvius  ad  quem  primo  die  posuit  castra  quin  idem  fuerit  atque  Cestrus 
dubitari  nequit,  illis  in  montibus  ortus,  qui  soli  etiamnunc  Tauri  nomen  (Davras)  retinuerunt. 

Quam  deinde  Manlius  attigit  urbem  haud  dubie  maiorem  Cormasa  et  in  tabula  Peutin- 
geriana  loco  graviori  inter  Themisonium  et  Pergen  Pamphyliae  notatam  reperimus  et  laudatam  a 
Ptolemaeo2)  necnon  ab  Hierocle  qui  (681  ed.  Parthey)  Pamphyliae  quasdam  urbes  enumerat  hoc 
ordine:  ygoota  M/Avrzdtxd,  Ok/Saoa,  TlaXaidno^tg,  AuoyvaQct,  (eadem  ac  Lysino  e Livii)  Ko/nava 
Kol/Sceaa,  Kqs/uvoc.  Jam  cum  ab  Hierocle  magis  quam  in  notitiis  ordo  quidam  geographicus 
servatus  videatur  et  ex  recognitis  Olbasorum3)  Cremnaeque  sitibus  eluceat,  auctorem  hic  ab  occi- 
dente orientem  versus  esse  progressum,  Cormasa  non  tantum  a Cremna  abfuisse  manifestum  est: 
altera  vero  ex  parte  urbem  Xylinae  comae  propius  accedere  Livii  narratione  edocemur:  sunt 
igitur  Cormasorum  reliquiae  eversa  illa  haud  exiguae  urbis  antiquae  monumenta  a geographis 
Cretopoli  et  Termesso  minori  attributa4)  quae-  ad  vicum  quem  nunc  vocant  Bademagatsch  septem 


1)  De  professo  vel  ob  ignorantiam  dubitantibus  ex  innumeris  oppidorum  perparvorum  exemplis  praebeo  haec 
minus  nota:  nominantur  his  nostris  diebus 

Seleucia  r/  aiS^pei  (Pisidiae)  — Selev 
Agrai  (notitt.  10,  490  Parth.)  — Aghrds 
Baris  — lsbaria  (derivari  debet  ab  eis  BapiSa) 

Conane  — Goinan 
Pugla  — Fulla 

Erymna  — Ormana  quo  nomine  et  Turcice  silva  significatui':  tales  enim  etymologiae  ut  ita  dicam  popularis 
ludi  in  illis  partibus  frequentiores.  — Quibus  addere  liceat  hodiernum  Ephesi  nomen  Aiasluk  certe 
nihil  aliud  esse  quam  corruptum  Zdyios  Aovxds,  cuius  sepulcrum  etiamnunc  Ephesi  ostendi  posse 
somniant  indigenae  et  cum  his  Woodius  Anglus  qui  exploravit  discoveries  at  Ephesus  p.  58. 

2)  Lib.  V cap.  V 5 et  15  ubi  Corbasis  et  Cormasis  una  eademque  urbs  intellegenda,  quibus  tertiam  formam  Colba- 
sorum  addit  Hierocles. 

3)  C.  Ritter  Erdkunde  IX  2 p.  691  secundum  Schoenbomium,  quorum  mirifice  nescii  urbem  primi  detexisse  sibi 
visi  sunt  Duchesne  et  Collignon  Galli  periegetae  bulletin  de  correspondance  helldnique  1877  tom.  I p.  332  sqq. 

4)  A.  Schoenborn,  Alexanders  Zug  durch  Lycien  progr.  Posn.  1848  C.  Ritter  Erdkunde  IX  2 p.  708  sqq. 

vel  octo  milibus  a Xyline  come,  ipso  in  exitu  angustiarum  sita  sunt  quae  ad  Xylinen  comen 
intrantur. 

Deinde  ut  Darsa  de  quibus  nihil  adhuc  enucleari  potest  praeteream,  paludis  naturam 
retinet  lacus  ( Xi/uvrj  Polyb.)  Kestel  Goel  dictus  (y.  C.  Ritter  Erdkunde  IX  2 pag.  695),  qui  a 
1 Cormasis  XI  vel  XII  milibus  distat,  unde  exercitus  in  agrum  Sagalassenum  per  fluvioli 
Ona-Lschai  convallem  XII  fere  milibus  ductus  est. 

Quae  sequuntur’  in  Livii  descriptione  Obrimae  fontes  et  Aporidos  comen  ab  Apamea 
haud  procul  abfuisse  inde  merito  colligi  potest,  quod  eo  et  Seleucus  postero  die  venit  et  consul 
ab  Aporidos  come  aegros  et  impedimenta  inutilia  Apameam  dimisit:  quid,  quod  et  Wrontschenko 
Russus  periegeta  et  Eggertus  meus  in' via  planissima  — duabus  vel  tribus  horis  ab  oppido 
„Ketschiburlu“  tabulae  editae  — vicum  hodiernum  Paradis  reppererunt  qui  XX  fere  milibus  ab 
Apamea,  XXII  ab  agro  Sagalasseno  distat?  est  et  fluviolus  prope  Paradis  qui  subterraneo 
fortasse  cursu  sicut  nonnulli  alii  in  Maeandrum  an  incidat  quod  de  Obrima  Plinius  (Y  106) 
tradidit  adhuc  non  licjuet. 

Ita  a Pamphyliae  finibus  (Eksily)  usque  ad  Aporidos  comen  consul  tribus  diebus  per- 
venisse videtur,  id  quod  Livius  (XXXYIH  37)  de  itinere  Manlii  vere  anni  sequentis  ab  Apamea 
in  Pamphyliam  facto  diserte  affirmavit,  ceterum  in  agro  Sagalasseno  consul  dimidium  fere  diem 
perdidisse  putandus  est.  ab  Aporidos  come  (hodie  Paradis)  consul  in  campum  Metropolitanum 
properavit  quod  in  iter  non  totum  diem  impendisse  videtur  (v.  Livium):  ideo  mihi  persuasum 
habeo  non  campum  nunc  Tchyl-owa  dictum,  ut  ipse  quondam  volui  ( Abhandlunqen  d.  Berl. 
Acad.  Ustor. -phil.  CL  1875  S.  22)  sed  eum  esse  Metropolitanum,  qui  infra  Apolloniam  Pisidiae 
(hodie  Oluburlu)  porrigitur  et  ab  Aporidos  come  collibus  haud  editis  et  XY  milibus  separatur. 
Sed  utut  res  alio  loco  altius  repetenda  sese  habet  aut  ager  Apolloniates  aut  qui  Tschylowa 
nunc  dicitur  campus  Metropolitanus  haberi  debet. 

Diniae  Phrygiae  quo  postea  processit  consul  aut  a septentrione  Apolloniae  supra 
alterum  campum  ( Tschylowa ))  aut  in  planiori  situ  prope  lacum  qui  nostris  diebus  Hoiranyoel1  2) 
dictus  a veteribus  nusquam  memoratur,  quaerendae  sunt;  at  haec  res  integra  relinquenda,  nam 
ducit  quidem  ex  campo  Apolloniate  recta  via  XXXX  fere  milium  ad  . ..Synnada  nuperrime  apud 
Kassaba  magnae  Kieperti  tabulae  reperta,  sed  utrum  hanc  ingressus  sit  consul  an  propius  ad 
lacum  in  commodiori  sed  longiori  via  exercitum  moverit  eo  minus  diiudicari  potest,  quod  Livius 
Manlium  uno  die  Diniis  Synnada  profectum  esse  non  asseruit;  quamquam  probabilius  videtur. 
Paucis  diebus  post  ad  Galatiae  fines  perventum  est. 

Cn.  Manlius  igitur  qui  in  priori  itineris  parte  celeritatis  minime  studiosus  huc  illuc 
praedandi  cupiditate  aberraverit  (v.  Liv.  XXXYIH  11  sqq.)  e contrario  a Pamphylia  Galatiam 


1)  Ad  vicum  Tatarly?  vid.  Abhandlgn.  d.  Berl  Acad.  1.  1.  p.  23  not.  ubi  in  fine  inscriptionis  legendum:  ieQaaagAvgv 
inupavius  freas  AortgiSoe  TavoonoAov. 

2)  Imino  an  extiterit  non  pro  certo  haberi  potest  vid.  C.  Ritter  Erdkunde  IX  2 p.  481  cuius  ignarus  0.  Ravet 
Milet  et  le  golfe  Latmique  Paris  1877  p.  2 not.  4 antiquum  lacus  nomen  haud  opportune  coniecit  Aulocrenen  fuisse,  quam  lacui 
vel  potius  paludi  prope  Apameam  convenire  vix  est  qui  nesciat. 

repentino  cursu  XX  fere  milibus  in  dies  peractis  et  rectissima  via  petiit  ita  ut  vel  maximas 
urbes  Apameam  et  Sagalassum  de  industria  omisisse  videatur,  quamvis  perpaucas  tantum  horas 
a via  essent  remotae;  quod  satis  mirum:  num  consul  fortasse  iam  in  Pamphylia  certior 
factus  fuerit  esse  in  senatu  quibus  illius  expeditionis  ratio  minime  placeret?  (vid.  Liv.  XXXVIII  42) 
de  qua  et  posteri  quam  male  senserint  eiusdem  Livii  verbis  elucet  (XXXIX  1 coli.  6). 

